Forslag til EUROPA-PARLAMENTETS OG RÅDETS FORORDNING om ændring med hensyn til yderligere foranstaltninger vedrørende præstationer af rejsetjenesteydelser af forordning (EØF) nr. 218/92 om administrativt samarbejde inden for området indirekte skatter (moms)

(forelagt af Kommissionen)

BEGRUNDELSE

Den foreslåede ændring med hensyn til yderligere foranstaltninger med hensyn til præstationer af rejsetjenesteydelser af forordning (EØF) nr. 218/92 om administrativt samarbejde inden for området indirekte skatter (moms), der er baseret på traktatens artikel 95, bør vedtages ved hjælp af den fælles beslutningsprocedure, som er beskrevet i traktatens artikel 251.

Som følge af en procedurefejl blev hverken den foreslåede forordnings [1] titel eller undertegnelsesbestemmelsen ændret tilsvarende.

[1] KOM(2003) 78 endelig.

For at rette denne fejl foreslår Kommissionen følgende ændringer af sit oprindelige forslag til Rådets forordning om ændring med hensyn til yderligere foranstaltninger vedrørende præstationer af rejsetjenesteydelser af forordning (EØF) nr. 218/92 om administrativt samarbejde inden for området indirekte skatter (moms):

* Titlen ændres til "et forslag til Europa-Parlamentets og Rådets forordning"

* Udtrykket "under henvisning til udtalelse fra Europa-Parlamentet" slettes

* Udtrykket "i henhold til fremgangsmåden i traktatens artikel 251" indsættes

* Udtrykket "udstedt følgende forordning" bibeholdes [grammatisk ændring af den engelske ordlyd, der ikke påvirker den danske version]

* Europa-Parlamentets formands underskrift tilføjes

* Nummereringen af fodnoterne ændres.

* "De Europæiske Fællesskabers Tidende" er ændret til "Den Europæiske Unions Tidende".

2003/0057 (COD)

Forslag til EUROPA-PARLAMENTETS OG RÅDETS FORORDNING om ændring med hensyn til yderligere foranstaltninger vedrørende præstationer af rejsetjenesteydelser af forordning (EØF) nr. 218/92 om administrativt samarbejde inden for området indirekte skatter (moms)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen [2],

[2] EFT C ... af ..., s. ...

under henvisning til udtalelse fra Det Europæiske Økonomiske og Sociale Udvalg [3]

[3] EFT C ... af ..., s. ...

i henhold til fremgangsmåden i traktatens artikel 251 [4], og

[4] EFT C ... af ..., s. ...

ud fra følgende betragtninger:

(1) Rådets direktiv 2003/xxx/EF af [...................... 2003] om ændring af direktiv 77/388/EØF vedrørende særordningen for rejsebureauer [5] opstiller en ramme for beskatning af leverancer af rejsetjenesteydelser i Fællesskabet fra afgiftspligtige personer, der hverken er etableret inden for eller forpligtet til at være momsregistreret i Fællesskabet.

[5] EFT L ...

(2) Da forbrugsmedlemsstaten har det primære ansvar for at sikre, at ikke-etablerede leverandører overholder deres forpligtelser, skal de oplysninger, der er nødvendige for at anvende den særordning for rejsetjenesteydelser leveret af operatører, som ikke er etableret i Fællesskabet, der er omhandlet i artikel 26, stk. 3, i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag [6], overføres til de pågældende medlemsstater.

[6] EFT L 145 af 13.6.1977, s. 1, senest ændret ved Rådets direktiv 2002/92/EF af 3. december 2002 (EFT L 331 af 7.12.2002, s. 27).

(3) Det er nødvendigt at sikre, at den skyldige merværdiafgift for sådanne leverancer bliver overført til de konti, som forbrugsmedlemsstaterne har udpeget.

(4) Forordning (EØF) nr. 218/92 bør derfor ændres tilsvarende -

UDSTEDT FØLGENDE FORORDNING:

Artikel 1

I forordning (EØF) nr. 218/92 foretages følgende ændringer:

(1) Følgende indsættes som Afsnit III B: "Afsnit III B Bestemmelser vedrørende særordningen i artikel 26, stk. 3, i direktiv 77/388/EØF Artikel 9g Følgende bestemmelser finder anvendelse på særordningen i artikel 26, stk. 3, i direktiv 77/388/EØF. Definitionerne i artikel 26, stk. 3, finder også anvendelse i forbindelse med dette afsnit. Artikel 9h

1. De oplysninger, som den ikke-etablerede afgiftspligtige person sender til identifikationsmedlemsstaten, når hans afgiftspligtige virksomhed påbegyndes, som anført i artikel 26, stk. 3, litra b), nr. 1), første afsnit, i direktiv 77/388/EØF, skal forelægges ad elektronisk vej. De tekniske detaljer, herunder en generel elektronisk meddelelse, fastsættes efter proceduren i artikel 10.

2. Identifikationsmedlemsstaten fremsender elektronisk de i stk. 1 omhandlede oplysninger til de kompetente myndigheder i de øvrige medlemsstater inden for ti dage efter udgangen af den måned, hvor oplysningerne blev modtaget fra den ikke-etablerede afgiftspligtige person. På samme måde skal de kompetente myndigheder i de øvrige medlemsstater underrettes om det tildelte identifikationsnummer. De tekniske detaljer, herunder en generel elektronisk meddelelse, hvormed disse oplysninger skal fremsendes, fastsættes efter proceduren i artikel 10.

3. Identifikationsmedlemsstaten skal ad elektronisk vej omgående underrette de kompetente myndigheder i de øvrige medlemsstater, hvis en ikke-etableret afgiftspligtig person udelukkes fra identifikationsregisteret.

Artikel 9i

1. Angivelsen med de nærmere enkeltheder i artikel 26, stk. 3, litra b), nr. 4), andet afsnit, i direktiv 77/388/EØF indsendes elektronisk. De tekniske detaljer, herunder en generel elektronisk meddelelse, fastsættes efter proceduren i artikel 10.

2. Identifikationsmedlemsstaten fremsender elektronisk de i stk. 1 omhandlede oplysninger til den kompetente myndighed i den pågældende medlemsstat inden for ti dage efter udgangen af den måned, hvor angivelsen blev modtaget. Medlemsstater, der har krævet, at afgiftsangivelsen udarbejdes i en anden valuta end euro, omregner beløbene til euro under anvendelse af kursen på den sidste dag i indberetningsperioden. Omregningen skal ske til de valutakurser, som Den Europæiske Centralbank har offentliggjort for den dag, eller, hvis der ikke har været nogen offentliggørelse den dag, den næste offentliggørelsesdag. De tekniske detaljer for fremsendelse af disse oplysninger fastsættes efter proceduren i artikel 10.

3. Identifikationsmedlemsstaten fremsender ad elektronisk vej de oplysninger til forbrugsmedlemsstaten, der er nødvendige for at kunne knytte den enkelte indbetaling sammen med den relevante kvartalsafgiftsangivelse.

Artikel 9j Bestemmelserne i artikel 4, stk. 1, finder også anvendelse på oplysninger indsamlet af identifikationsmedlemsstaten i overensstemmelse med artikel 26, stk. 3, litra b), nr. 1 og 4, i direktiv 77/388/EØF. Artikel 9k

1. Identifikationsmedlemsstaten skal sikre, at det beløb, som den ikke-etablerede afgiftspligtige person har betalt, overføres til den bankkonto denomineret i euro, som den forbrugsmedlemsstat, som skal modtage betalingen, har udpeget hertil. Medlemsstater, der har krævet indbetaling i en anden valuta end euro, omregner beløbene til euro under anvendelse af kursen på den sidste dag i indberetningsperioden. Omregningen skal ske til de valutakurser, som Den Europæiske Centralbank har offentliggjort for den dag, eller, hvis der ikke har været nogen offentliggørelse den dag, den næste offentliggørelsesdag. Overførslen skal finde sted senest ti dage efter udgangen af den måned, hvor betalingen blev modtaget.

2. Hvis den ikke-etablerede afgiftspligtige person ikke betaler hele det skyldige afgiftsbeløb, sikrer identifikationsmedlemsstaten, at betalingen overføres til forbrugsmedlemsstaten i forhold til den afgift, der skal betales i hver medlemsstat. Identifikationsmedlemsstaten underretter ad elektronisk vej de kompetente myndigheder i forbrugsmedlemsstaten herom.

Artikel 9l

1. Medlemsstaterne underretter ad elektronisk vej de kompetente myndigheder i de øvrige medlemsstater om de bankkontonumre, som indbetalinger skal foretages til, jf. artikel 9k.

2. Medlemsstaterne underretter omgående ad elektronisk vej de kompetente myndigheder i de øvrige medlemsstater og Kommissionen om ændringer i standardafgiftssatsen."

(2) Artikel 13, stk. 1, første punktum, affattes således: "Kommissionen og medlemsstaterne sikrer, at de eksisterende eller nye kommunikations- og informationsudvekslingssystemer, som er nødvendige for at gennemføre den udveksling af oplysninger, der beskrives i artikel 9b og 9c og i artikel 9h og 9i, er funktionsdygtige senest den dato, der er angivet i henholdsvis artikel 3, stk. 1, i direktiv 2002/38/EF og artikel 3 i direktiv 2003/xx/EF."

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 1. juli 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Europa-Parlamentets vegne På Rådets vegne

Formand Formand

[...] [...]